cyanic-selkie/wikianc huggingface dataset:
বিজ্ঞানবাদ
সারসংক্ষেপ
আরও সাধারণভাবে, বিজ্ঞানবাদকে প্রায়শই বিজ্ঞানের ‘অতিরিক্ত’ প্রয়োগ হিসাবে ব্যাখ্যা করা হয়। বিজ্ঞানবাদ পরিভাষাটির দুটো অর্থ রয়েছেঃ প্রথমত, এটি বিজ্ঞান বা বৈজ্ঞানিক দাবির ভুল ব্যবহারকে নির্দেশ করে। অর্থাৎ বিজ্ঞানের প্রয়োগ নাও হতে পারে এমন প্রসঙ্গে এটি যেমন প্রযোজ্য হতে পারে তেমনি যখন কোনো বিষয়কে বৈজ্ঞানিক তদন্ত ক্ষেত্রের বাইরে বলে বিবেচনা করা হয় কিংবা যেখানে বৈজ্ঞানিক উপসংহারে পৌঁছার জন্য পর্যাপ্ত গবেষণামূলক প্রমাণের ঘাটতি রয়েছে বলে মনে করা হয় এমন বিষয়ে বিজ্ঞান বা বৈজ্ঞানিক দাবির অসারতা বোঝাতে পরিভাষাটির ব্যবহার রয়েছে। এই বিষয়টি বৈজ্ঞানিকদের অযথার্থ দাবির প্রতি নতি স্বীকার বা বিজ্ঞানসম্মত হিসাবে বর্ণিত যে কোনও ফলাফলকে কোনোরূপ সমালোচনা ছাড়াই মেনে নেওয়ার আগ্রহকেও অন্তর্ভুক্ত করে। এটি সামাজিক বিজ্ঞানের ক্ষেত্রে ‘অনমনীয় বৈজ্ঞানিক পদ্ধতি’ প্রয়োগ করে এ বিষয়ে একটা নিশ্চিততার দাবির বিষয়কে সম্বোধন করতে পারে যে ব্যাপারটিকে ফ্রেডরিখ হায়েক ‘বিজ্ঞানের প্রতি-বিপ্লব’ (১৯৫২) নামক গ্রন্থে ‘অসম্ভব’ বলে বর্ণনা করেছেন। কারণ এই পদ্ধতিটিতে ‘মনুষ্য উপাদান’কে আমলে নেওয়া হয় না, যেখানে সামাজিক বিজ্ঞান প্রায় পুরোপুরী মনুষ্য ক্রিয়াকে কেন্দ্র করে গড়ে ওঠে। দ্বিতীয়ত, ধারণাটি প্রাকৃতিক বিজ্ঞানের পদ্ধতি বা প্রাকৃতিক বিজ্ঞানে স্বীকৃত বিভাগ এবং বিষয়গুলি যে কোনও দার্শনিক বা অন্য কোনো সমস্যা তদন্তের একমাত্র সঠিক উপাদান গঠন করে বলে অনুমান করে নেয়। এক্ষেত্রে বিজ্ঞান এবং একমাত্র বিজ্ঞানই বিশ্বকে নিরপেক্ষ দৃষ্টিকোণ থেকে যথার্থভাবে ব্যাখ্যা করতে পারে এমন পূর্বধারণার প্রচার করা হয় যা কিনা যেকোনো মানসিক ও আধ্যাত্মিক অভিজ্ঞতার মাত্রা বহির্ভূত।
বিজ্ঞানবাদ ‘শিক্ষা বা সংস্কৃতির অন্যান্য শাখার তুলনায় প্রাকৃতিক বিজ্ঞানের উপর খুব বেশি আস্থা রাখে’ বলে টম সোরেল মত দিয়েছেন। আলেকজান্ডার রোজেনবার্গের মতো দার্শনিকরাও জ্ঞানের একমাত্র নির্ভরযোগ্য উৎস হিসেবে বিজ্ঞানকে গ্রহণ করার এই দৃষ্টিভঙ্গিকে বিজ্ঞানবাদ বলে আখ্যা দিয়েছেন। এটি কখনও কখনও বৈজ্ঞানিক পদ্ধতি এবং এই পদ্ধতির সর্বজনীন প্রয়োগযোগ্যতার বর্ণনা দিতেও ব্যবহৃত হয়। অভিজ্ঞতালব্ধ জ্ঞানকে সর্বাধিক অনুমোদনযোগ্য বিশ্বদর্শন বা মানব শিক্ষার সব থেকে মূল্যবান অংশ ধরে নিয়ে বিজ্ঞানবাদ কখনও কখনও ঐতিহাসিক, দার্শনিক, অর্থনৈতিক বা সাংস্কৃতিক বিশ্বদর্শনকে সম্পূর্ণরূপে বর্জন করে।
বিজ্ঞানবাদ প্রাকৃতিক বিজ্ঞানের বৈশিষ্টসূচক পদ্ধতিগুলিকেই প্রকৃত জ্ঞানের একমাত্র উৎস এবং এই পদ্ধতিগুলোই কেবল মানুষ এবং সমাজ সম্পর্কে সত্য জ্ঞানের দিশা দিতে পারে বলে অনুমান করে নেয়। বিজ্ঞানবাদ শব্দটি ঐতিহাসিক, দার্শনিক এবং সংস্কৃতি সমালোচকেরা মানব জ্ঞানের সকল ক্ষেত্রসমূহের উপর নেতিবাচক প্রভাব ফেলছে বলে মনে করেন।
ম্যাক্স ওয়েবারের চিন্তাধারার সমাজতাত্ত্বিক যেমন জার্গেন হেবারমাস ও ম্যাক্স হোর্খেইমারের মতে, বিজ্ঞানবাদের ধারণাটি দৃষ্টবাদী দর্শনের সাথে ব্যাপকভাবে সম্পর্কিত, তবে আধুনিক পাশ্চাত্য সভ্যতার সাংস্কৃতিক যৌক্তিকতার সাথেও ধারণাটির সম্পর্ক রয়েছে।
উত্তর রাখাইন সংঘাতের সময় ধর্ষণ
২০১৬ সালের অক্টোবরে মিয়ানমারের রাখাইন প্রদেশের উত্তরাংশে রোহিঙ্গা বিদ্রোহীদের সঙ্গে মিয়ানমার সশস্ত্রবাহিনীর সংঘর্ষের প্রেক্ষাপটে মিয়ানমার সৈন্যরা স্থানীয় রোহিঙ্গা জনসাধারণের ওপর বর্বর হত্যাযজ্ঞ ও নির্যাতন আরম্ভ করে। এসময় অসংখ্য রোহিঙ্গা নারী মিয়ানমার সৈন্যদের দ্বারা ধর্ষণ বা গণধর্ষণের শিকার হন। রোহিঙ্গাদের 'জাতিগত নিধনে'র উদ্দেশ্যে মিয়ানমার সেনাবাহিনী ধর্ষণকে যুদ্ধের একটি অস্ত্র হিসেবে ব্যবহার করছে বলে আন্তর্জাতিক মানবাধিকার সংগঠনগুলো অভিযোগ করেছে।
পটভূমি
রোহিঙ্গারা মিয়ানমারের রাখাইন প্রদেশে (প্রাক্তন আরাকান প্রদেশ) বসবাসকারী মুসলিম-সংখ্যাগরিষ্ঠ একটি সম্প্রদায়। মিয়ানমার সরকার রোহিঙ্গাদেরকে রাখাইন প্রদেশের আদিবাসী বলে স্বীকার করে না এবং তাদেরকে 'বাঙালি' অভিবাসী হিসেবে চিহ্নিত করে। ফলশ্রুতিতে রোহিঙ্গারা বর্তমান বিশ্বের সবচেয়ে নিপীড়িত জনগোষ্ঠিগুলোর একটিতে পরিণত হয়েছে।
মিয়ানমার সরকারের বক্তব্য অনুসারে, ২০১৬ সালের ৯ অক্টোবর সশস্ত্র রোহিঙ্গা বিদ্রোহীরা রাখাইন প্রদেশের বেশ কয়েকটি সীমান্ত ঘাঁটিতে আক্রমণ চালিয়ে ৯ জন পুলিশকে হত্যা করে এবং অস্ত্রশস্ত্র ও গোলাবারুদ লুট করে । এক সপ্তাহ পর হারাকাহ আল-ইয়াকিন নামক একটি নবগঠিত রোহিঙ্গা বিদ্রোহী দল হামলার দায় স্বীকার করে  । ২০১৭ সালেও মিয়ানমার সশস্ত্রবাহিনীর সঙ্গে বিদ্রোহীদের সংঘর্ষ অব্যাহত থাকে  ।
২০১৭ সালের ২৫ আগস্ট মিয়ানমার সরকার ঘোষণা করে যে, রাখাইন প্রদেশজুড়ে ২৪টি পুলিশ ফাঁড়ি এবং মিয়ানমার সেনাবাহিনীর ৫৫২তম লাইট ইনফ্যান্ট্রি ব্যাটালিয়নের ঘাঁটিতে ১৫০ জনেরও বেশিসংখ্যক রোহিঙ্গা বিদ্রোহী আক্রমণ চালিয়েছে এবং এর ফলে ৭১ জন (১ জন সৈন্য, ১ জন অভিবাসন কর্মকর্তা, ১০ জন পুলিশ এবং ৫৯ জন বিদ্রোহী) নিহত হয়েছে  ।
নারী নির্যাতনের ঘটনাবলি
মিয়ানমার সীমান্ত ফাঁড়িগুলোতে রোহিঙ্গা বিদ্রোহীদের আক্রমণের পর মিয়ানমার সেনাবাহিনী রাখাইন প্রদেশের উত্তরাংশে রোহিঙ্গা গ্রামগুলোর ওপর বড় ধরনের হামলা শুরু করে। এসময় মিয়ানমার সৈন্যরা বহু রোহিঙ্গা নারীকে ধর্ষণ করে  । মিয়ানমার সেনাবাহিনীর নির্যাতনের ফলে হাজার হাজার রোহিঙ্গা সীমান্ত পেরিয়ে বাংলাদেশে আশ্রয় নেয় ।
মিয়ানমার থেকে পালানো রোহিঙ্গারা জানান যে, রোহিঙ্গা পুরুষদের হত্যা করা হয়েছে, রোহিঙ্গা নারীদের গণধর্ষণ করা হয়েছে এবং রোহিঙ্গা শিশুদের জ্বলন্ত ঘরের মধ্যে ছুঁড়ে ফেলা হয়েছে  । উত্তর রাখাইনের উদাং গ্রাম থেকে বাংলাদেশে পালিয়ে আসা হাবিবা নাম্নী ২০ বছর বয়সী এক রোহিঙ্গা তরুণী জানান, মিয়ানমার সৈন্যরা তাকে এবং তার ১৮ বছর বয়সী বোন সামিরাকে বিছানার সঙ্গে বেঁধে পালাক্রমে ধর্ষণ করেছিল । আরেকজন ভুক্তভোগী রোহিঙ্গা নারী জানান, তাকে মিয়ানমার সৈন্যরা ৪৫ দিন আটকে রেখে বারবার গণধর্ষণ করেছিল । বহু রোহিঙ্গা নারীর স্বামী-সন্তান বা পিতামাতাকে হত্যা করার পর তাদেরকে ধর্ষণ করা হয় । স্কাই নিউজের সঙ্গে সাক্ষাৎকারে ৫২ জন রোহিঙ্গা নারীর মধ্যে ২৯ জনই জানান যে, তারা মিয়ানমার সৈন্যদের দ্বারা ধর্ষিত হয়েছেন এবং তাদের একজন বাদে সবাই গণধর্ষণের শিকার হয়েছেন ।
আন্তর্জাতিক সংগঠনসমূহের প্রতিবেদন
হিউম্যান রাইটস ওয়াচের প্রতিবেদন অনুযায়ী, মিয়ানমার সরকার ধর্ষণকে যুদ্ধের অস্ত্র হিসেবে রোহিঙ্গাদের বিরুদ্ধে ব্যবহার করছে ।
করোনাভাইরাস রোগ ২০১৯-এর গবেষণাগার ফাঁস অনুমান
করোনাভাইরাস রোগ ২০১৯-এর গবেষণাগার ফাঁস অনুমানটিতে দাবি করা হয় যে করোনাভাইরাস রোগ ২০১৯ রোগ সৃষ্টিকারী সার্স-কোভি-২ ভাইরাসটি চীনের উহান শহরের একটি গবেষণাগার থেকে, বিশেষ করে উহান ভাইরাসবিজ্ঞান ইনস্টিটিউট থেকে ফাঁস হয়ে করোনাভাইরাস রোগ ২০১৯-এর বৈশ্বিক মহামারীটির সৃষ্টি হয়েছে। চীনের হুপেই প্রদেশের উহান শহর, যেখানে কোভিড-১৯ বৈশ্বিক মহামারীর প্রথম প্রাদুর্ভাব ঘটেছিল, তার সন্নিকটেই উহান ভাইরাসবিজ্ঞান ইনস্টিটিউটটি অবস্থিত - এই অপ্রত্যক্ষ বা আনুষঙ্গিক সাক্ষ্যপ্রমাণের উপরে ভিত্তি করে এই অনুমানটি বিবৃত করা হয়েছে। এছাড়া গবেষণাগার ফাঁসের আরও কিছু অনুমান আছে (যাদের মধ্যে ভাইরাসটি "মানবনির্মিত" বলে দাবিকারী অনুমানগুলিও অন্তর্ভুক্ত) যেগুলি দূরকল্পনা কিংবা বৈজ্ঞানিক সাক্ষ্যপ্রমাণের ভ্রান্ত উপস্থাপনের উপর ভিত্তি করে বিবৃত হয়েছে। উহান ভাইরাসবিজ্ঞান ইনস্টিটিউটের বিজ্ঞানীরা যে সার্স-জাতীয় করোনাভাইরাসসমূহ সংগ্রহ করেছেন, সে সম্পর্কে প্রাপ্ত সংবাদ এবং তাঁরা হয়ত ঐসব ভাইরাসের উপরে ঝুঁকিপূর্ণ কিন্তু অপ্রকাশিত গবেষণা করে থাকতে পারেন, এই প্রমাণহীন অভিযোগটি মিলে এই গবেষণাগার ফাঁস অনুমানটির মূল অংশটি গঠিত হয়েছে।
ভাইরাসটি যে দুর্ঘটনাক্রমে কিংবা ইচ্ছাকৃতভাবে গবেষণাগার থেকে উদ্ভূত হয়েছে, এই ধারণা বা মতটি বৈশ্বিক মহামারীর শুরুতেই আবির্ভূত হয়েছিল। ২০২০ সালে তৎকালীন মার্কিন রাষ্ট্রপতি ডোনাল্ড ট্রাম্প, রিপাবলিকান পার্টি দলের কিছু সদস্য, মার্কিন রক্ষণশীল সংবাদমাধ্যম, ইত্যাদি বেশ কিছু ব্যক্তিবর্গ ও প্রতিষ্ঠানের প্রচারণার কারণে ধারণাটি মার্কিন যুক্তরাষ্ট্রে ও বিশ্বের অন্যত্র জনপ্রিয়তা লাভ করে এবং এর ফলে মার্কিন যুক্তরাষ্ট্র ও চীনের মধ্যকার সম্পর্কে উত্তেজনার সৃষ্টি হয়। পরবর্তীতে ২০২০ সালের দ্বিতীয়ার্ধে এই মতটিকে ব্যাপকভাবে একটি ষড়যন্ত্র তত্ত্ব হিসেবে নাকচ করে দেওয়া হয়েছিল। ২০২১ সালের মার্চ মাসে বিশ্ব স্বাস্থ্য সংস্থা ভাইরাসটির উৎস সংক্রান্ত তার নিজস্ব প্রতিবেদনে দুর্ঘটনাবশত ফাঁস হবার সম্ভাবনাটি তদন্ত করে দেখে এবং এরকম ফাঁস হওয়ার ঘটনাকে "অত্যন্ত অসম্ভাব্য" (extremely unlikely) হিসেবে বর্ণনা করে। তবে বিশ্ব স্বাস্থ্য সংস্থার মহাপরিচালক তেদ্রোস আদহানোম বলেন যে সংস্থাটির উপসংহার চূড়ান্ত নয় এবং তদন্তকারীদেরকে কিছু উপাত্ত দিতে অস্বীকার করা হয়েছে। এই প্রতিবেদনটি প্রকাশের পরে ভাইরাস ফাঁসের ধারণাটি আবার মার্কিন গণমাধ্যম ও জনগণের মনোযোগে ফেরত আসে এবং যুক্তরাষ্ট্রের রাষ্ট্রপতি জো বাইডেন মার্কিন গুপ্তচর সংস্থাগুলিকে এই ব্যাপারটি পুনরায় অনুসন্ধানের আদেশ দেন। তেদ্রোস পরবর্তীতে উহান এলাকার "প্রাসঙ্গিক গবেষণাগারসমূহ ও গবেষণা প্রতিষ্ঠানসমূহের নিরীক্ষণের" আহ্বান জানান। চীন আহ্বানটিকে "অসম্মানজনক" ও "বিজ্ঞানের প্রতি ঔদ্ধত্য" প্রকাশ হিসেবে বর্ণনা করে সেটিকে প্রত্যাখ্যান করে।
ভাইরাসবিজ্ঞান ও আণবিক জীববিজ্ঞান ক্ষেত্রে গবেষণারত বিজ্ঞানীদের সিংহভাগই গবেষণাগার ফাঁস অনুমানটি সন্দেহের চোখে দেখে থাকেন। তারা এটিকে একটি সুদূর সম্ভাবনা হিসেবে বর্ণনা করেন এবং বলেন যে অনুমানটিকে সমর্থনকারী সাক্ষ্যপ্রমাণের অভাব রয়েছে। কোনও কোনও গবেষক এটিকে একটি ষড়যন্ত্র তত্ত্ব হিসেবেও বর্ণনা করেছেন।  বেশিরভাগ বিজ্ঞানীই একমত যে সার্স-কোভি-২ ভাইরাসের প্রাকৃতিক উৎপত্তির অনুমানটি সঠিক হবার সম্ভাবনা সবচেয়ে বেশি। উদাহরণস্বরূপ নিচের সূত্রগুলি দেখুন:
বিদ্যুৎ বিভাগ
বিদ্যুৎ বিভাগ বাংলাদেশের বিদ্যুৎ উৎপাদন ও রক্ষণাবেক্ষণের সার্বিক পর্যবেক্ষণের দায়িত্বে নিয়োজিত সরকারের বিদ্যুৎ, জ্বালানি ও খনিজ সম্পদ মন্ত্রণালয়ের অধীন একটি বিভাগ। বিদ্যুৎ বিভাগ ২০২২ সালে স্বাধীনতা পুরস্কার লাভ করে।
ইতিহাস
বাংলাদেশের বিদ্যুৎ, জ্বালানি ও খনিজ সম্পদ মন্ত্রণালয়ের পুনর্গঠনের অংশ হিসেবে ১৯৯৮ সালে বিদ্যুৎ বিভাগ প্রতিষ্ঠিত হয়। ২০০০ সালে বিভাগটি বিদ্যুৎখাতে একটি নবায়ন নীতি প্রণয়ন করে। ২০১৮ সালে বিদ্যুৎ বিভাগ জ্বালানি ও খনিজ সম্পদ বিভাগের সাথে মিলিতভাবে বাজেটের ৫% বরাদ্দ গ্রহণ করে। ২০১৯ সালের ২ জুন বিদ্যুৎ বিভাগ বেক্সিমকোর সাথে একটি সৌরবিদ্যুৎকেন্দ্র নির্মাণ চুক্তি বাতিলের ঘোষণা দেয়।
পরামর্শক
পাওয়ার সেল
পুরস্কার
মুজিববর্ষে দেশে শতভাগ বিদ্যুতায়নের কাজ শেষ করার জন্য বিদ্যুৎ বিভাগ ২০২২ সালে স্বাধীনতা পুরস্কার লাভ করে।
আল-‌মোরা‌বি‌তো মস‌জিদ
আল-‌মোরা‌বি‌তো মস‌জিদ (Mezquita El Morabito, বা মেস্কিতা এল মোতাবিতো) স্পে‌নের কর্দোবায় অব‌স্থিত এক‌টি মস‌জিদ। এই মসজিদ‌টি স্পেনের গৃহযুদ্ধের সময় ফ্রান্সিস্কো ফ্রাঙ্কোর মুস‌লিম সৈ‌নিক‌দের জন্য পুরস্কার হি‌সে‌বে নির্মাণ করা হয়। এ‌টিকে স্পে‌নের সর্বপ্রথম নির্মিত আধু‌নিক মস‌জিদ হি‌সে‌বে বি‌বেচনা করা হয়। স্পে‌নের প‌রিবর্তন এবং গণতন্ত্র পুনরায় প্রতিষ্ঠা হওয়ার পর কর্দোবার মুস‌লিম সংগঠন তৎকালীন মেয়র হুলিও আ‌ঙ্গিতা দ্বারা পরিচালিত পৌর শাসন বিভাগের নিকট এই স্থাপনা‌টিতে জামায়া‌তের প্রার্থনার জন‌্য পাওয়ার আ‌বেদন ক‌রে। আ‌বেদন‌টি ১৯৯২ সা‌লে গৃহীত হ‌লে এটিকে আবার মস‌জিদ হি‌সে‌বে উন্মুক্ত ক‌রে দেওয়া হয়।
দহগ্রাম ইউনিয়ন
দহগ্রাম ইউনিয়ন বাংলাদেশের লালমনিরহাট জেলার পাটগ্রাম উপজেলার একটি ইউনিয়ন ও বাংলাদেশের অন্যতম বৃহৎ ছিটমহল, যা ভারতের মূল ভূখণ্ডের মধ্যে অবস্থিত। এর তিন দিকে ভারতের পশ্চিমবঙ্গ রাজ্যের কোচবিহার জেলা, একদিকে তিস্তা নদী, নদীর ওপারেও ভারতীয় ভূখণ্ড। ভৌগোলিক কারণে এটি দহগ্রাম-আঙ্গোরপোতা ছিটমহল নামেই বেশি পরিচিত। এ ইউনিয়নের মোট আয়তন ২২.৬৮ বর্গ কিমি. ও মোট জনসংখ্যা প্রায় ২০,০০০ জন। ১৯৮৫ সালে দহগ্রাম ও আঙ্গরপোতা ছিটমহল একত্রে পাটগ্রাম উপজেলার একটি স্বতন্ত্র ইউনিয়ন (দহগ্রাম ইউনিয়ন) হিসেবে ঘোষণা করা হয়।  ১৯৮৯ খ্রিষ্টাব্দের ১৯ আগস্টে এখানে ইউনিয়ন পরিষদের উদ্বোধন করা হয়।
ইতিহাস
thumb|তিনবিঘা করিডোরের প্রবেশপথ ১৯৪৭ খ্রিস্টাব্দে ভারত বিভাগের সময় তদানিন্তন বাংলা প্রদেশটি ব্রিটিশ শাসকেরা ভারত ও পাকিস্তানের মধ্যে ভাগ করে দেয়। মুসলিম সংখ্যাগরিষ্ঠতার ফলে দহগ্রাম, যা ভারতীয় ভূখণ্ড দ্বারা চারিদিকে পরিবেষ্ঠিত, তৎকালীন পূর্ব পাকিস্তানের ভাগে পড়ে। এটি ছিল ভারতে অবস্থিত পাকিস্তানের বৃহত্তম ছিটমহল। ১৯৫৩ সালের পূর্বে পাকিস্তান দাবি করেছিল যে, দহগ্রাম পূর্ব পাকিস্তানের মূল ভূখণ্ডের সাথে সরাসরি ভাবে যুক্ত। কিন্তু মানচিত্র পর্যালোচনা করে দেখা যায় যে, এটি পূর্ব পাকিস্তান সীমান্ত হতে প্রায় ৮৫ মিটার পশ্চিমে অবস্থিত। তখন থেকে এটি দুই দেশের মধ্যকার বিরোধের অন্যতম প্রধান বিষয় হয়ে দাঁড়ায়।
বাংলাদেশের স্বাধীনতা যুদ্ধের পরে ভারত ও বাংলাদেশ সরকারের মধ্যে ছিট মহল সংক্রান্ত বিরোধ নিরসনের জন্য চুক্তি হয়। কিন্তু এই চুক্তি বাস্তবায়িত হয় নাই, এবং দহগ্রাম সংক্রান্ত বিবাদ এখন পর্যন্ত বিরাজমান থেকে যায়। ১৯৮২ সালে একটি নতুন চুক্তি স্বাক্ষরিত হয়, যা ১৯৯২ সালে বাস্তবায়িত হয়। এই চুক্তি অনুসারে ভারত, দহগ্রাম-আঙ্গরপোতাবাসীদের বাংলাদেশের মূল ভূখণ্ডের সাথে যোগাযোগ স্থাপনের জন্য আয়তনের একটি ভূমি বাংলাদেশকে ইজারা হিসেবে দেয় যা বর্তমানে তিনবিঘা করিডোর হিসেবে খ্যাত।
পূর্বে করিডোরটি দিনের ১২ ঘণ্টা সময়ের জন্য উন্মুক্ত করে দেওয়া হত, এতে দহগ্রাম-আঙ্গরপোতার অধিবাসীদের কঠিন সমস্যার সম্মুখীন হতে হত কারণ সেসময় সেখানে কোন হাসপাতাল ও শিক্ষাপ্রতিষ্ঠান ছিল না।
২০১১ সালের ৬ই সেপ্টেম্বর ঢাকায় বাংলাদেশের প্রধানমন্ত্রী ও ভারতের প্রধানমন্ত্রীর মধ্যকার একটি চুক্তি অনুযায়ী বর্তমানে করিডোরটি ২৪ ঘণ্টাই উন্মুক্ত করে দেওয়া হয়েছে।
২০১১ সালের ১৯শে অক্টোবর বাংলাদেশের প্রধানমন্ত্রী শেখ হাসিনা কর্তৃক আনুষ্ঠানিকভাবে করিডোরটি উন্মুক্ত ঘোষণা করা হয়।
মেহকার
মেহকার (Mehkar) ভারতের মহারাষ্ট্র রাজ্যের বুলদানা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে মেহকার শহরের জনসংখ্যা হল ৩৭,৭১৫ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে মেহকার এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
ওমর ইশরাক
'''ওমর এস. ইশরাক''' (জন্ম:১৯৫৫) একজন বাংলাদেশী-আমেরিকান ব্যবসায়িক নির্বাহী এবং জানুয়ারি ২০২০ অনুযায়ী ইন্টেলের বর্তমান চেয়ারম্যান। তিনি জুন ২০১১ থেকে মেডট্রনিকের চেয়ারম্যান এবং প্রধান নির্বাহী কর্মকর্তাও হিসেবেও দায়িত্ব পালন করেছেন।
জীবনী
ইশরাকের জন্ম বাংলাদেশে, তিনি বড় ও হয়েছে এখানেই। তিনি ঢাকার সেন্ট জোসেফ উচ্চ মাধ্যমিক বিদ্যালয় থেকে মাধ্যমিক পড়াশোনা সম্পন্ন করেছেন। তিনি কিংস কলেজ লন্ডন থেকে স্নাতক ডিগ্রি এবং তড়িৎ প্রকৌশলে পিএইচডি অর্জন করেন।
মেডট্রোনিকে যোগদানের আগে তিনি জিই হেলথ কেয়ার সিস্টেমস-এর সভাপতি এবং সিইও হিসাবে দায়িত্ব পালন করেছিলেন।
ওমর ২০১৭ সালের মার্চ থেকে ইন্টেল পরিচালনা পর্ষদের সদস্য হিসাবে দায়িত্ব পালন করছেন। তাকে ২০২০ সালের জানুয়ারিতে বোর্ডের চেয়ারম্যান হিসাবে ঘোষণা করা হয়েছিল।
ব্যক্তিগত জীবন
ব্যক্তিগত জীবনে তিনি বিবাহিত। বর্তমানে তিনি মেনোপলিসে বসবাস করেন।
'জিগ্স-মেদ-ব্স্তান-পা'ই-ম্গোন-পো
thumb|'জিগ্স-মেদ-ব্স্তান-পা'ই-ম্গোন-পো 'জিগ্স-মেদ-ব্স্তান-পা'ই-ম্গোন-পো (১৭৫৫-১৭৯৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের সপ্তম 'ফাগ্স-পা-ল্হা  উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের  তেইশতম প্রধান ছিলেন।
সংক্ষিপ্ত জীবনী
'জিগ্স-মেদ-ব্স্তান-পা'ই-ম্গোন-পো ১৭৫৫ খ্রিষ্টাব্দে তিব্বতের খাম্স অঞ্চলের স্পো-'বোর-স্গাং নামক স্থানে এক অভিজাত পরিবারে জন্মগ্রহণ করেন। তার পিতার নাম ছিল আ-ব্র্তান-ম্গোন-পো  এবং তার মাতা স্গ্রোল-মা-'ফেল  সপ্তম দলাই লামা মামাতো বোন ছিলেন। শৈশবে তাকে 'জিগ্স-মেদ-ব্স্তান-পা'ই-র্গ্যা-ম্ত্শো  নামক ষষ্ঠ 'ফাগ্স-পা-ল্হা  উপাধিধারী বৌদ্ধ লামার পুনর্জন্ম রূপে চিহ্নিত করে হয় এবং ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের নিয়ে যাওয়া হয়। ষষ্ঠ পাঞ্চেন লামা তাকে শিক্ষার্থীর শপথ এবং যমান্তক, হয়গ্রীব প্রভৃতি বিষয়ে শিক্ষাপ্রদান করেন। ১৭৭১ খ্রিষ্টাব্দে তিনি সে-রা বৌদ্ধবিহার বিশ্ববিদ্যালয়ে ভর্তি হন এবং পাঁচ বছর ঐ স্থানে শিক্ষালাভ করেন। এই সময় ষষ্ঠ পাঞ্চেন লামা তাকে ভিক্ষুর শপথ প্রদান করেন। ১৭৭৬ খ্রিষ্টাব্দে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের প্রধানের দায়িত্ব গ্রহণ করে এই বিহার ও চামদো অঞ্চলের প্রায় একশত বিহারের সংস্কার সাধন করেন। তিনি উনিশ বছর এই পদে থাকেন। চিং রাজবংশ থেকে তাকে নমেনহান (那門漢) বা ধর্মরাজা উপাধি দেওয়া হয়।
আন্টোনিও রুডিগার
আন্টোনিও রুডিগার (Antonio Rüdiger; ; জন্ম: ৩ মার্চ ১৯৯৩) হলেন একজন জার্মান পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং জার্মানি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।
২০০০–০১ মৌসুমে, মাত্র ৭ বছর বয়সে, জার্মান ফুটবল ক্লাব স্পারবার নয়কোলনের যুব পর্যায়ের হয়ে খেলার মাধ্যমে রুডিগার ফুটবল জগতে প্রবেশ করেছেন এবং পরবর্তীকালে তাসমানিয়া বার্লিন, নয়কোলনার স্পোর্টফ্রয়ন্ডে, হের্টা জেলেন্ডর্ফ, বরুসিয়া ডর্টমুন্ড এবং ভিএফবি স্টুটগার্টের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১১–১২ মৌসুমে, জার্মান ক্লাব ভিএফবি স্টুটগার্টের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ভিএফবি স্টুটগার্টের হয়ে চার মৌসুমে ৬৬ ম্যাচে ২টি গোল করার পর ২০১৫–১৬ মৌসুমে তিনি ধারে ইতালীয় ক্লাব রোমায় যোগদান করেছেন। রোমায় এক মৌসুম ধারে সহ সর্বমোট দুই মৌসুম অতিবাহিত করার পর প্রায় ২৯ মিলিয়ন ইউরোর বিনিময়ে ইংরেজ ক্লাব চেলসির সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ২০৩ ম্যাচে ১২ টি গোল করেছেন। চেলসির হয়ে তার চতুর্থ মৌসুমে তিনি টমাস টুখেলের অধীনে ২০২০–২১ উয়েফা চ্যাম্পিয়নস লিগের শিরোপা জয়লাভ করেছেন। ২০২২–২৩ মৌসুমে, তিনি চেলসি হতে স্পেনীয় ক্লাব রিয়াল মাদ্রিদে যোগদান করেছেন।
২০১০ সালে, রুডিগার জার্মানি অনূর্ধ্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় ৫ বছর যাবত জার্মানির বয়সভিত্তিক দলের হয়ে খেলার পর, তিনি ২০১৪ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ৫৩ ম্যাচে ২টি গোল করেছেন। তিনি জার্মানির হয়ে এপর্যন্ত ২০১৭ ফিফা কনফেডারেশন্স কাপ, ২০১৮ ফিফা বিশ্বকাপ এবং উয়েফা ইউরো ২০২০-এ অংশগ্রহণ করেছেন, যার মধ্যে ২০১৭ সালে ইওয়াখিম ল্যোভের অধীনে ফিফা কনফেডারেশন্স কাপের শিরোপা জয়লাভ করেছেন।
প্রারম্ভিক জীবন
আন্টোনিও রুডিগার ১৯৯৩ সালের ৩রা মার্চ তারিখে জার্মানির বার্লিনে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম মাটিয়াস রুডিগার এবং তার মায়ের নাম লিলি রুডিগার, যিনি সিয়েরা লিওনীয় বংশোদ্ভূত।
আন্তর্জাতিক ফুটবল
রুডিগার জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১০ সালের ৮ই অক্টোবর তারিখে তিনি প্রীতি ম্যাচে ইউক্রেন অনূর্ধ্ব-১৮ দলের বিরুদ্ধে ম্যাচে জার্মানি অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। জার্মানি অনূর্ধ্ব-২১ দলের হয়ে তিনি ২০১৩ উয়েফা ইউরোপীয় অনূর্ধ্ব-২১ চ্যাম্পিয়নশিপে অংশগ্রহণ করেছেন, তবে তার দল উক্ত আসরের গ্রুপ পর্ব থেকেই বিদায় নিয়েছিল। এই আসরে তিনি মাত্র ১ ম্যাচে অংশগ্রহণ করেছিলেন। জার্মানির বয়সভিত্তিক দলের হয়ে তিনি প্রায় ৫ বছরে ৩৪ ম্যাচে অংশগ্রহণ করে ৬টি গোল করেছেন। তিনি ২০১০ সালের ৮ই অক্টোবর তারিখে ইউক্রেন অনূর্ধ্ব-১৮ দলের বিরুদ্ধে তার অভিষেক ম্যাচেই জার্মানির বয়সভিত্তিক দলের হয়ে প্রথমবারের মতো গোল করেছেন।
২০১৪ সালের ১৩ই মে তারিখে, ২১ বছর, ২ মাস ও ১০ দিন বয়সে, ডান পায়ে ফুটবল খেলায় পারদর্শী রুডিগার পোল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জার্মানির হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচে তিনি ১৯ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ০–০ গোলে ড্র করেছিল। জার্মানির হয়ে অভিষেকের বছরে রুডিগার সর্বমোট ৫ ম্যাচে অংশগ্রহণ করেছেন। জাতীয় দলের হয়ে অভিষেকের ৩ বছর, ৪ মাস ও ২৫ দিন পর, জার্মানির জার্সি গায়ে প্রথম গোলটি করেছেন;  ২০১৭ সালের ৮ই অক্টোবর তারিখে, আজারবাইজানের বিরুদ্ধে ম্যাচের ৬৪তম মিনিটে ইয়োজুয়া কিমিশের অ্যাসিস্ট হতে জার্মানির হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  এছাড়াও, ২০১৯ সালের ২৪শে মার্চ তারিখে, নেদারল্যান্ডসের বিরুদ্ধে ম্যাচের দ্বিতীয় গোলে অ্যাসিস্ট করার মাধ্যমে তিনি আন্তর্জাতিক ফুটবলে তার প্রথম অ্যাসিস্টটি করেছেন।
রুডিগার রাশিয়ায় অনুষ্ঠিত ২০১৮ ফিফা বিশ্বকাপের জন্য ইওয়াখিম ল্যোভের অধীনে ঘোষিত জার্মানি দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পেয়েছিলেন। ২৩শে জুন তারিখে, তিনি সুইডেনের বিরুদ্ধে গ্রুপ পর্বে নিজেদের ২য় ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন। এই আসরে তিনি মাত্র ১ ম্যাচে অংশগ্রহণ করেছেন।
আকাঙ্ক্ষা পুরী
আকাঙ্ক্ষা পুরী হচ্ছেন একজন আমেরিকান মডেল এবং চলচ্চিত্র অভিনেত্রী যিনি মালয়ালম, তামিল এবং বলিউডের অভিনয় করেন। তিনি ২০১৫ সালে মুক্তিপ্রাপ্ত মধুর ভান্ডারকরের চলচ্চিত্র ক্যালেন্ডার গার্লসে অভিনয়ের মাধ্যমে বলিউডে প্রথমপদার্পণ করেন।
আন্তর্জাতিক কেবিন ক্রু হিসাবে তার সংক্ষিপ্ত কর্মজীবনের সময় আকাঙ্ক্ষা পুরী মডেলিং প্রকল্প গ্রহণ করেন। পরবর্তীতে তিনি দক্ষিণের একটি বড় প্রোডাকশনের একটি প্রকল্পে উপস্থিত হন, এবং পরবর্তীতে তিনি একটি তামিল চলচ্চিত্রে অভিনয় করেছেন।
পিরালী ব্রাহ্মণ
পিরালী ব্রাহ্মণ বা পীরালি ব্রাহ্মণ বাংলার ব্রাহ্মণ সমাজের একটি "থাক" বা উপসম্প্রদায়। ভারত ও বাংলাদেশ উভয় রাষ্ট্রেই এই থাকের ব্রাহ্মণদের দেখা যায়। উল্লেখ্য, রবীন্দ্রনাথ ঠাকুর সহ ঠাকুর পরিবারের সদস্যরা ছিলেন এই থাকভুক্ত ব্রাহ্মণ।
মারিয়াম তওজানি
মারিয়াম তওজানি (مريم التوزاني; জন্ম: ১৮ জুলাই ১৯৮০) একজন মরক্কীয় চলচ্চিত্র নির্মাতা, চিত্রনাট্যকার এবং অভিনেত্রী। তিনি আদম চলচ্চিত্রের পরিচালক হিসেবে সমধিক পরিচিত।
ব্যক্তিগত জীবন
মারিয়াম ১৯৮০ সালের ১৮ জুলাই মরক্কোর তানজাহে জন্মগ্রহণ করেন। ২০০৩ সালে তিনি লন্ডন থেকে মিডিয়া কমিউনিকেশন ও সাংবাদিকতায় স্নাতকোত্তর ডিগ্রি অর্জন করেন। এরপর তিনি সাংবাদিকতার মাধ্যমে কর্মজীবন শুরু করেন, যেখানে তার আগ্রহের বিষয় ছিল চলচ্চিত্র। পরবর্তীতে তিনি চলচ্চিত্র অঙ্গনে প্রবেশ করেন। ব্যক্তিগত জীবনে তিনি ফরাসি-মরক্কীয় চলচ্চিত্র নির্মাতা নাবিল আয়ুশের সাথে বিবাহ বন্ধনে আবদ্ধ আছেন।
কর্মজীবন
প্রথমদিকে মারিয়াম মূলত চিত্রনাট্যকার হিসাবে কাজ করতেন এবং এর পাশাপাশি কয়েকটি স্বল্প দৈর্ঘ্য ও প্রামাণ্য চলচ্চিত্র পরিচালনা করেছিলেন। ২০১১ সালে তিনি কোয়ান্ড ইলস ডর্মেন্ট নামক একটি স্বল্প দৈর্ঘ্য চলচ্চিত্র পরিচালনা করেন। এটি হুশকা আন্তর্জাতিক চলচ্চিত্র উৎসবে বিশেষ জুরির পুরস্কার সহ সর্বমোট ১৭টি পুরস্কার অর্জন করে। তারপর, ২০১৪ সালে তিনি তার প্রথম প্রামাণ্য চলচ্চিত্র সস মা পিউ ভিইলে পরিচালনা করেন। মরক্কোতে বেশ জনপ্রিয়তা লাভ করা এই সিনেমাটিতে মরক্কোথে পতিতাবৃত্তির বিষয়টি তুলে ধরা হয়েছে। এই প্রামাণ্য চিত্রে সাফল্যে লাভ করায় তিনি এটিকে ফিচার ফিল্মে পরিণত করেন, যা ২০১৫ সালে মাচ লাভড শিরোনামে মুক্তি পায়। উক্ত চলচ্চিত্রটিতে তিনি স্ক্রিপ্ট তৈরির দায়িত্ব পালন করেন এবং তার স্বামী নাবিল আয়ুশ চলচ্চিত্রটি পরিচালনা করেন।
২০১৫ সালের শেষের দিকে তিনি তার দ্বিতীয় স্বল্প দৈর্ঘ্য চলচ্চিত্র আয়া ভেলা লা প্লাজ পরিচালনা করেন। এই চলচ্চিত্রটিতে তিনি আরেকটি সামাজিক অনাচার ফুটিয়ে তুলেছেন, সেটি হল গৃহকর্মী শিশুদের উপর নির্যাতন।
আঞ্জুমান শাহিন
আঞ্জুমান শাহিন, হলেন একজন পাকিস্তানি চলচ্চিত্র অভিনেত্রী। তিনি ১৯৮০ এবং ১৯৯০ এর দশকের গোড়ার দিকের পাকিস্তানের অন্যতম সফল পাঞ্জাবি চলচ্চিত্র নায়িকাদের একজন। তিনি বাহাওয়ালপুরে জন্মগ্রহণ করেছিলেন। আঞ্জুমানের বাবা-মা পূর্ব আহমাদপুরের বাসিন্দা ছিলেন ও পরবর্তীতে মুলতানে বসতি স্থাপন করেছিলেন এবং অঞ্জুমান সেখানেই বড় হয়েছিল। পরে তিনি লাহোরে চলে যান।
মারিয়াম তওজানি
কর্মজীবন
২০১৭ সালে, তিনি তার স্বামী, পরিচালক নাবিল আয়ুশের সাথে রাজিয়া চলচ্চিত্রটি রচনা করেন। এর পাশাপাশি এ চলচ্চিত্রের প্রধান চরিত্র 'সালিমা' হিসেবে অভিনয়ও করেন তিনি। তারপর, ২০১৯ সালে, মারিয়াম তার প্রথম ফিচার চলচ্চিত্র আদম পরিচালনা করেন। চলচ্চিত্রটি আন সার্টেইন রিগার্ড বিভাগে কান চলচ্চিত্র উৎসবের জন্য নির্বাচিত হয়। এছাড়াও এটি কুইর পাম অ্যাওয়ার্ড এবং ১২ তম ফেস্টিভ্যাল ইন্টারন্যাশনাল ডু ফিল্ম ফ্রান্সফোন দে নমুরে অংশগ্রহণ করে। এটি ৯২ তম একাডেমি পুরস্কার সেরা আন্তর্জাতিক ফিচার ফিল্ম বিভাগে অংশগ্রহণের জন্য মরক্কো থেকে নির্বাচিত হলেও চূড়ান্ত মনোনয়ন লাভ করতে ব্যর্থ হয়। একই বছর তিনি একাডেমি অফ অস্কারের সদস্য পদ লাভ করেন।
আঞ্জুমান শাহিন
কর্মজীবন
তার কর্মজীবন প্রায় ২০ বছর বিস্তৃত ছিল এবং তিনি ৩০০ টিরও বেশি ছবিতে অভিনয় করেছিলেন। তার অভিনীত প্রথম উর্দু চলচ্চিত্র ছিল সুরথ (১৯৭৩), এতে তিনি ওয়াসিম আব্বাস, আফশান এবং তাজ নিয়াজির সাথে অভিনয় করেছিলেন। তার সর্বশেষ উপস্থিতি ছিল পিঙ্গান (২০০০)। সুরথ চলচ্চিত্রটি ব্যবসায়িকভাবে ব্যর্থ হয়েছিল। তার অভিনীত প্রথম দর্শকপ্রিয় চলচ্চিত্র ছিল ওয়াদে কি জাঞ্জির (১৯৭৯)।
বিবাহ
অঞ্জুমান আয়কর কমিশনার মবিন মালিককে বিয়ে করেছেন এবং তাদের দুইটি ছেলে ও একটি মেয়ে রয়েছে। জিশান, আদনান এবং ইমান চলচ্চিত্র ত্যাগ করে তার পরিবারের সাথে বর্তমানে যুক্তরাজ্যে বসবাস করছেন। ২০১৩ সালে লাহোরে আত্মীয়দের সাথে দেখা করতে যাওয়ার সময় আঞ্জুমানের স্বামী মবিন মালিক কে ঈদের দিন হত্যা করা হয়েছিল।
আঞ্জুমান ২০১৯ সালের ১৭ জুন ওয়াসিম লাকি আলির সাথে দ্বিতীয় বিয়ে করেছেন। বিয়ের অনুষ্ঠানে কেবল ঘনিষ্ঠ পরিবার এবং বন্ধুরা উপস্থিত ছিলেন।
ওয়েভের্তোন পেরেইরা দা সিলভা
২০১৬ সালে, ওয়েভের্তোন ব্রাজিল অলিম্পিক দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। ব্রাজিলের বয়সভিত্তিক দলের হয়ে খেলার পর, তিনি ২০১৭ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।
প্রারম্ভিক জীবন
ওয়েভের্তোন পেরেইরা দা সিলভা ১৯৮৭ সালের ১৩ই ডিসেম্বর তারিখে ব্রাজিলের রিও ব্রাঙ্কোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ওয়েভের্তোন ব্রাজিল অলিম্পিক দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৬ সালের ৪ঠা আগস্ট তারিখে তিনি ২০১৬ গ্রীষ্মকালীন অলিম্পিকে দক্ষিণ আফ্রিকা অলিম্পিক দলের বিরুদ্ধে ম্যাচে ব্রাজিল অলিম্পিক দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি প্রায় ২ বছরে ৬ ম্যাচে অংশগ্রহণ এবং একটি শিরোপা জয়লাভ করেছেন।
বিজয়দূর্গ বন্দর
বিজয়দুর্গ বন্দর হল মহারাষ্ট্রের একটি ছোট সমুদ্র বন্দর।বন্দরটি ভারতের পশ্চিম উপকূলে সিন্ধুদূর্গ জেলায় অবস্থিত।এই বন্দরটি রত্নাগিরি শহরের বাতিঘর থেকে ১০ কিমি উত্তরে গড়ে উঠেছে বিজয়দূর্গ খাঁড়িতে।এই বন্দরের পোতাশ্রয়টি গভীর ও প্রাকৃতিক। বন্দরটিতে প্রতিদিন প্রায় ২০০ টন পণ্য ওঠা-নামা করে।এটি মাহারাষ্ট্রের একটি প্রথম সারির মাইনর পোর্ট বা ছোট বন্দর।
প্রশাসক
বিজয়দুর্গ বন্দর হল মহারাষ্ট্রের ছোট বন্দর গুলির মধ্যে একটি গুরুপূর্ণ বন্দর।এই বন্দর মহারাষ্ট্র মেরিটাইম বোর্ড এর অন্তর্গত।বন্দরটি ভুনগুলা গ্রুপ বন্দর গুলির একটি।এই বন্দরের দায়িত্বে রয়েছেন একজন সহকারী আধিকারিক।
স্যাটেলাইট পোর্ট বা সহায়ক বন্দর
রাষ্ট্র পরিচালিত জওয়াহারলাল নেহেরু পোর্ট ট্রাস্ট (JNPT), মুম্বাই কাছাকাছি ভারতের ব্যস্ততম কন্টেনার (ধারক ) গেটওয়ে, অন্তত ১০ হাজার কোটি টাকা ব্যায়ে মহারাষ্ট্রের বিজয়দুর্গ বা দাহানুতে একটি স্যাটেলাইট বন্দর নির্মাণে পরিকল্পনা করছে।  জওয়াহারলাল নেহেরু পোর্ট ট্রাস্ট  (JNPT ) মহারাষ্ট্র সরকার   প্রকল্পের যথাক্রমে ৭৫% এবং ২৫% অর্থ যোগাবে। উভয় বিজয়দুর্গ এবং দাহানু- এ সেখানে 20 মিটার প্রাকৃতিক পোতাশ্রয়ে বড় জাহাজ প্রবেশ ও নোঙর করতে পাড়বে। এই উপগ্রহ পোর্টের জন্য একটি সম্ভাব্যতা সমীক্ষা অভ্যন্তরীণভাবে সম্পন্ন হয়েছে। বর্তমানে মহারাষ্ট্রের শুধুমাত্র একটি বড় পোর্ট। জওয়াহারলাল নেহেরু পোর্ট ট্রাস্ট  (JNPT), আসলে বৃহত শিল্প প্রবৃদ্ধি রাজ্যের পরিসেবা দিতে পারছেনা।
মানচিত্র অভিক্ষেপ
মানচিত্র প্রক্ষেপণ (Map projection), কার্টোগ্রাফি অনুযায়ী, মানচিত্রের প্রক্ষেপণ হচ্ছে পৃথিবীর মানচিত্র অঙ্কনের জন্য, পৃথিবী সমতলের ত্রিমাত্রিক ক্ষেত্রকে দ্বিমাত্রিক ক্ষেত্র যেমন- কাগজ এ অঙ্কন করা। সর্বপ্রথম গ্রিক জ্যোতিষী ও গণিতবিদ হিপারকাস মানচিত্রের প্রক্ষেপণের ধারণা দেন এবং মানচিত্রের প্রক্ষেপণ কে দুই ভাগে ভাগ করেন। একটি হচ্ছে অরথোগ্রাফিক অপরটি স্টেরিওগ্রাফিক। এই প্রক্ষেপণ (প্রজেকশন) গুলো শুধুমাত্র উত্তর ও দক্ষিণ গোলার্ধ এর চিত্র অঙ্কন করতে পারে, পুরো পৃথিবীর মানচিত্র অঙ্কন করতে পারে না।
= মানচিত্র প্রজেকশনের প্রকার = আমরা বিশ্বকে কল্পনা করার উপায়গুলি বিভিন্ন-আমাদের কাছে ছবি, মানচিত্র, গ্লোবস, উপগ্রহের চিত্র, হাতে আঁকা সৃষ্টি এবং আরও অনেক কিছু রয়েছে। বিভিন্ন উপকরণ এবং বিভিন্ন বিষয়ের উপর তৈরি বিভিন্ন ধরনের মানচিত্র রয়েছে।
নির্দিষ্ট মানচিত্রের অনুমান বা স্কেল দ্বারা পৃথিবীকে সবচেয়ে সঠিক উপায়ে প্রদর্শন করার উপায়গুলি অন্যান্য প্রকারের চেয়ে বেশি সুপরিচিত এবং ব্যবহৃত। এই সাধারণ ধরনের মানচিত্রের অনুমানগুলির মধ্যে তিনটি হল নলাকার, শঙ্কু এবং আজিমুথাল।
নলাকার মানচিত্রের প্রজেকশন
নলাকার মানচিত্রের অনুমানগুলি পৃথিবীর চিত্রায়নের এক উপায়। এই জাতীয় মানচিত্রের অভিক্ষেপটি ডান কোণগুলিতে মেরিডিয়ানগুলি পেরিয়ে অনুভূমিক সমান্তরালগুলির সাথে সোজা সমন্বয়যুক্ত রেখা রয়েছে। সমস্ত মেরিডিয়ান সমান দূরত্বযুক্ত এবং স্কেল প্রতিটি সমান্তরাল বরাবর সামঞ্জস্যপূর্ণ। নলাকার মানচিত্রের অনুমানগুলি আয়তক্ষেত্রাকার হয় তবে এগুলি নলাকার বলে কারণ এগুলি ঘূর্ণিত হতে পারে এবং তাদের প্রান্তগুলি একটি নল বা সিলিন্ডারে ম্যাপ করা হয়। একে অপরের থেকে বিভিন্ন নলাকার মানচিত্রের অনুমানকে আলাদা করার একমাত্র কারণটি মানচিত্রে সমান্তরাল রেখাগুলি ফাঁক করার সময় ব্যবহৃত স্কেল।
নলাকার মানচিত্রের অনুমানের ডাউনসাইডগুলি হ'ল তারা খুঁটিগুলিতে মারাত্মকভাবে বিকৃত হয়। নিরক্ষীয় অঞ্চলের কাছাকাছি অঞ্চলগুলি প্রকৃত পৃথিবীর তুলনায় সবচেয়ে বেশি নির্ভুল হওয়ার সম্ভাবনা থাকলেও সমান্তরাল এবং মেরিডিয়ানরা সরলরেখা হওয়ায় পৃথিবীর বক্রতা বিবেচনায় নিতে দেয় না। নলাকার মানচিত্রের অনুমানগুলি একে অপরের সাথে অক্ষাংশের তুলনা করার জন্য দুর্দান্ত এবং পুরোপুরি বিশ্বকে শেখানোর এবং দেখার জন্য দরকারী, তবে বিশ্ব কীভাবে সত্যই তার সম্পূর্ণতার দিকে দেখায় তা দেখার জন্য সঠিকভাবে সঠিক উপায় নয়।
নলাকার মানচিত্র অনুমানের প্রকারগুলির মধ্যে আপনি হয়ত জানতে পারেন জনপ্রিয় মার্কেটর প্রক্ষেপণ, ক্যাসিনি, গাউস-ক্রুগার, মিলার, বেহরম্যান, হোবো-ডায়ার এবং গল-পিটারস অন্তর্ভুক্ত।
কোনিক মানচিত্র প্রজেকশন
দ্বিতীয়ত, কনিকের মানচিত্রের অনুমানগুলির মধ্যে সামঞ্জস্যপূর্ণ কনিক প্রজেকশন, ল্যামবার্ট কনফর্মাল কনিক এবং অ্যালবার্স শঙ্কু অন্তর্ভুক্ত। এই মানচিত্রগুলি শঙ্কু ধ্রুবক দ্বারা সংজ্ঞায়িত করা হয়েছে, যা মেরিডিয়ানদের মধ্যে কৌণিক দূরত্ব নির্ধারণ করে। এই মেরিডিয়ানগুলি সামঞ্জস্যপূর্ণ এবং সোজা লাইন যা কোনও মেরু আছে কিনা তা নির্বিশেষে প্রক্ষেপণের পাশাপাশি লোকেশনগুলিতে রূপান্তর করে। নলাকার প্রক্ষেপণের মতো, শঙ্কু মানচিত্রের অনুমানগুলির মধ্যে সমান্তরাল রয়েছে যা মেরিডিয়ানদের ডান কোণগুলিতে ক্রমাগত বিকৃতির একটি ধ্রুবক পরিমাপের সাথে অতিক্রম করে। কোনিক মানচিত্রের অনুমানগুলি একটি গোলকের (গ্লোব) শীর্ষে একটি শঙ্কুতে জড়িয়ে রাখতে সক্ষম হওয়ার জন্য ডিজাইন করা হয়েছে, তবে জ্যামিতিকভাবে সঠিক বলে মনে করা হয় না।
কনিকের মানচিত্রের অনুমানগুলি আঞ্চলিক বা গোলার্ধের মানচিত্র হিসাবে ব্যবহারের জন্য সবচেয়ে উপযুক্ত, তবে খুব কমই একটি সম্পূর্ণ বিশ্বের মানচিত্রের জন্য। কোন কণিকের মানচিত্রে বিকৃতি এটিকে সমগ্র পৃথিবীর ভিজ্যুয়াল হিসাবে ব্যবহারের জন্য অনুপযুক্ত করে তোলে তবে তা নাতিশীতোষ্ণ অঞ্চলগুলি, আবহাওয়ার মানচিত্র, জলবায়ু অনুমান এবং আরও অনেক কিছুর জন্য এটি দুর্দান্ত ব্যবহার করে।
আজিমুঠাল মানচিত্র প্রজেকশন
আজিমুথাল মানচিত্রের অভিক্ষেপটি কৌণিক- একটি মানচিত্রে তিনটি পয়েন্ট দেওয়া হয়েছে (এ, বি, এবং সি) পয়েন্ট বি থেকে পয়েন্ট সি পর্যন্ত অজিমুথ নির্দেশ করে যে এ-তে যাওয়ার জন্য কারও চেহারা বা ভ্রমণ করতে হবে এই কৌণিক সম্পর্কগুলি আরও সাধারণভাবে গ্রেট সার্কেল আরকস বা জিওডেসিক আর্ক হিসাবে পরিচিত। আজিমুথাল মানচিত্র অনুমানের প্রধান বৈশিষ্ট্যগুলি হ'ল স্ট্রেট মেরিডিয়ান লাইনগুলি, একটি কেন্দ্রীয় বিন্দু থেকে প্রসারিত হয়, সমান্তরালগুলি যা কেন্দ্রীয় বিন্দুর চারপাশে বিজ্ঞপ্তি হয় এবং সমতুল্য সমান্তরাল ব্যবধান। তিনটি পৃথক বিভাগে (অরোগ্রাফিক, স্টেরিওগ্রাফিক এবং জ্ঞানমনিক) হালকা পথও ব্যবহার করা যেতে পারে। রেফারেন্স হিসাবে কেন্দ্রীয় পয়েন্টটি ব্যবহার করে পৃথিবীর যে কোনও পয়েন্ট থেকে দিকনির্দেশনা পাওয়ার জন্য আজিমুথাল মানচিত্র উপকারী।
নিকেলোডিয়ন (কানাডা)
নিকেলোডিয়ন হচ্ছে একই নামের মার্কিন কেবল চ্যানেলের উপর ভিত্তি করা একটি কানাডীয় ইংরেজি ভাষার শিশুতোষ বিশেষত্ব টেলিভিশন চ্যানেল যেটির মালিক হচ্ছে কোরাস এন্টারটেইনমেন্ট, প্যারামাউন্টের সাথে একটি ব্র্যান্ড লাইসেন্সিং চুক্তির মাধ্যমে।
নিকেলোডিয়ন কোরাস-মালিকানাধীন দুটি প্যারামাউন্ট ব্র্যান্ড করা চ্যানেলের মধ্যে এক; সিএমটি দুটি সংস্থার মালিকানাধীন।
ইতিহাস
২০০৮ সালের সেপ্টেম্বর মাসে কানাডীয় রেডিও-টেলিভিশন ও টেলিযোগাযোগ কমিশন কোরাসকে "ওয়াইটিভি ওয়ানওয়ার্ল্ড" নামের বিশেষত্ব চ্যানেল উদ্বোধন করার জন্য অনুমতি দেয়। এটি "৬ থেকে ১৭ বয়সের শিশু এবং তাদের পরিবারদের জন্য সারা বিশ্ব থেকে অনুষ্ঠান প্রচার করার জাতীয়, ইংরেজি ভাষার বিষয়শ্রেণী ২ বিশেষত্ব সার্ভিস" হিসেবে বর্ণনাকৃত করা হ​য়, এবং এটির অনুষ্ঠানসূচীতে বিনোদন, হাস্যরস, ভ্রমণ, গেমস এবং বিজ্ঞান, এবং প্রযুক্তি বিষয়ক অনুষ্ঠান প্রচারিত হতে ছিল।
২০০৯ সালের সেপ্টেম্বরে কোরাস ঘোষণা দেয় যে উনারা ভায়াকমের সংস্থা এমটিভি নেটওয়ার্কসের সাথে চুক্তিতে পৌঁছে যায়, স্থানীয় চ্যানেলের হিসেবে কানাডায় নিকেলোডিয়ন উদ্বোধন করার জন্য। "ওয়াইটিভি ওয়ানওয়ার্ল্ড" এর লাইসেন্স ব্যবহার করে চ্যানেলটি সম্প্রচার শুরু করে ২০০৯ সালের ২ নভেম্বরের সকাল ৬টায়। চ্যানেলের প্রথম প্রচারিত অনুষ্ঠান ছিল জেকব টু-টু উদ্বোধনের দিবসে কোরাস-মালিকানাধীন ডিসকভারি কিডস বন্ধ হয়ে যায় অ্যাকুয়াটিম এর শেষ পর্বের প্রচারের পর, এবং বেশিরভাগ পে-টিভি প্রভাইডারে নিকেলোডিয়ন এটিকে প্রতিস্থাপন করে। যেহেতু এটি আইনত একটি স্বতন্ত্র সার্ভিস, সাবস্ক্রিপশন টেলিভিশন সংস্থাসমূহকে নিকেলোডিয়ন বহন করার জন্য কোরাসের সাথে নতুন চুক্তিতে পৌঁছাতে হয়েছিল, কারণ ডিসকভারি কিডস একটি ভিন্ন লাইসেন্সের অধীনে পরিচালিত হয়েছিল।
২০১৫ সালের ২২ সেপ্টেম্বরে কোরাস এন্টারটেইনমেন্ট নিকেলোডিয়ন গো অ্যাপ উদ্বোধন করার ঘোষণা দেয়। এটি দর্শকদেরকে চ্যানেলটি লাইভ দেখার অনুমতি দেয়, সাথে এটির যুক্তরাষ্ট্র প্রতিপক্ষ থেকে অনুষ্ঠান স্ট্রিম করতে দেয়। বর্তমানে অ্যাপটি আইওএস এবং অ্যান্ড্রয়েড প্ল্যাটফর্মে উপলব্ধ আছে, কিন্তু পে-টিভি প্রোভাইডার থেকে নিকেলোডিয়নে একটি সাবস্ক্রিপশন প্রয়োজন।
কানাডায় অ্যামাজন প্রাইম ভিডিও চ্যানেলের উদ্বোধনের অংশে ২০১৯ সালের জুনে কোরাস নিকেলোডিয়নের জন্য একটি স্বতন্ত্র সাবস্ক্রিপশন ভিডিও অন ডিমান্ড চ্যানেলের উদ্বোধন করে, পরে সেই সালের ডিসেম্বর মাসে এটির নাম নিক+ এ পরিবর্তন করা হয়।
অনুষ্ঠানসমূহ
নিকেলোডিয়ন প্রথমত এটির যুক্তরাষ্ট্র প্রতিপক্ষ থেকে পূর্ব এবং বর্তমান অনুষ্ঠানের মিশ্রণ প্রচারিত করে, সাথে এটির বেশিরভাগ অনুষ্ঠান ওয়াইটিভি এবং ট্রিহাউজ টিভিতে প্রচারিত হ​য়। দিনের বেলায় চ্যানেলে প্রাক-প্রাথমিক অনুষ্ঠান বিজ্ঞাপন-হীন নিক জুনিয়র-ব্র্যান্ড করা ব্লকে প্রচারিত হ​য়। কানাডীয় বিষয়বস্তু নির্দেশিকা পূরণ করার জন্য নিকেলোডিয়ন অন্যান্য কোরাস চ্যানেল (প্রধানত ওয়াইটিভি অথবা ট্রিহাউজ) থেকে অনুষ্ঠান প্রচারিত করে।
মুহাম্মাদ আল-জাওয়াহিরি
মুহাম্মাদ রবি' আল-জাওয়াহিরি (জন্ম: ১৯৫৩) হচ্ছেন একজন মিসরীয় ইসলামপন্থী, যিনি মিসরীয় ইসলামি জিহাদের সদস্য। এছাড়া সিআইএ ২০০১ সালে সন্ত্রাসবিরোধী যুদ্ধের সময় তাকে extraordinary rendition হিসেবে চৌদ্দজনের একজন হিসেবে চিহ্নিত করে। তিনি আল কায়েদা প্রধান আয়মান আল-জাওয়াহিরির ছোট ভাই।
প্রাথমিক জীবন
১৯৭৪ সালে কায়রো বিশ্ববিদ্যালয়ে প্রকৌশলে স্নাতক করেন। এরপর আল-জাওয়াহিরি সৌদি আরব গমন করেন এবং একটি নির্মাণ সংস্থার সাথে কাজ শুরু করেন।
১৯৮১ সালে তিনি সৌদি আরবে অবস্থাকালে অনুপস্থিতির কারণে তাকে আনোয়ার সাদাতের গুপ্তহত্যায় অভিযুক্ত করা হয়। যখন তার ভাই তাকে মুস্তফা কামাল মুস্তফা এবং আব্দুল হাদি আল-তুনসির সাথে যুক্ত হতে প্রভাবিত করেন। কিন্তু, এই অভিযোগে তিনি কোন অপরাধবোধ করেননি।  তিনি ওয়ার্ল্ড ইসলামিক রিলিফ অর্গানাইজেশনের সাথে যুক্ত হন। এবং ইন্দোনেশিয়া, বসনিয়া এবং মালয়েশিয়ায় ভ্রমণ করেন। এসব অঞ্চলে স্কুল এবং মেডিকেল ক্লিনিক তৈরিতে সাহায্য করেন।
আল-জাওয়াহিরি বিবাহিত, তার ছয়টি সন্তানও রয়েছে। যাইহোক, এরপর আল-জাওয়াহিরি তার পরিবারসহ ইয়েমেন চলে যান। সেখান থেকে তিনি তার জ্যেষ্ঠ ভ্রাতা আয়মানের সাথে খার্তুমে যুক্ত হন। সেখানে মিসরীয় ইসলামি জিহাদের কাজ সমবেতভাবে শুরু হয়। কিন্তু কিশোর বালক আহমাদ সালামা মাবরুকের ফাঁসির পর দলটি এখান থেকে সরে যেতে বাধ্য হয়। আয়মান আল-জাওয়াহিরি আফগানিস্তান চলে যান আর মুহাম্মাদ আল-জাওয়াহিরি স্বীয় পরিবারসহ ইয়েমেনে ফিরে আসেন এবং পুনরায় নির্মাণকুশলদের সাথে কাজ শুরু করেন।
গ্রেফতার
আল-জাওয়াহিরির ইয়েমেনীয় ঠিকাদার তাকে বারবার সংযুক্ত আরব আমিরাতে ভ্রমণ করতে দেখেন। কিন্তু অনুপস্থিতির সাথে আলবেনিয়া থেকে ফেরত আইন তাকে দোষী প্রমাণ করে দেয়। তিনি ১৯৯৯ সালের মার্চ অথবা এপ্রিলে গ্রেফতার হন। এবং আরব আমিরাত তাকে কায়রোর কাছে সমর্পণ করেন। এসময় তিনি খালেদ আব্দুস সামীর সাথে মিলে ষড়যন্ত্র করার অভিযোগে অভিযুক্ত হন।
তার স্ত্রী ইয়েমেনের সানাস্থিত মিসর দূতাবাসের সাথে অক্টোবর পর্যন্ত যোগাযোগ করেননি। এবং তারা তার গ্রেফতারি সম্পর্কে নিশ্চিত হন। আল-জাওয়াহিরির স্ত্রীকে সন্তানসমেত কায়রো ফেরতের অনুমতি দেওয়া হয়। তবে তাদেরকে তিনদিন আটক রেখে জিজ্ঞাসাবাদ করা হয়।
১৯৯৯ সালের শেষদিকে আল-জাওয়াহিরির ছোটভাই হুসাইনকে সিআইএ, মিসরীয় এবং মালয়েশিয়ান গোয়েন্দাসংস্থার যৌথ অভিযানে তার কর্মক্ষেত্র থেকে গ্রেফতার করা হয়। তখন তিনি মালয়েশিয়ান নির্মাতা কোম্পানি মাল্টিডিস্কোভারিতে কাজ করতেন।
বন্দী জীবন
কয়েক বছর আল-জাওয়াহিরি এবং তার পরিবারের ব্যাপারে কোন সংবাদ বের হয়নি। ধারণা করা হয়েছিলো, তাকে বিচারের দণ্ড অনুযায়ী ফাঁসি দেওয়া হয়েছে। কিন্তু, ২০০১ সালের অক্টোবরে মার্কিন যুক্তরাষ্ট্র আফগানে একটি গুহায় পাওয়া একটি মৃতদেহ তার ভাইয়ের কিনা সেটা যাচাই করতে তার ডিএনএর নমুনার জন্য অনুরোধ করে।
২০০৪ সালের ফেব্রুয়ারিতে আল-শারকুল আওসাত সংবাদপত্র ঘোষণা করে, "তারা নির্ভরযোগ্য সংবাদ পেয়েছে আল-জাওয়াহিরি জীবিত এবং তোরা কারাগারে বন্দী আছেন।" এই সংবাদটি ঐ মাসেই মিসরের অন্তর্বর্তীকালীন সরকার সত্য হিসেবে নিশ্চিত করেন। তিনি এটাও বলেন, "তার পরিবার মার্চে তাকে দেখতে যেতে পারেন।" এটা বলা হয়ে থাকে, মিসরের গোয়েন্দা সংস্থা মুখাবারাতের মাধ্যমে তিনি প্রহৃত এবং নির্যাতিত হন। মিসর ঘোষণা করে, তারা তার মোকদ্দমা দেখাশুনা করার জন্য নতুন ট্রাইব্যুনাল গঠন করবে।
২০০৬ সালের জুলাইয়ে আইনজীবী মামদুহ ইসমাইল শরিফ হাযা (شريف هزاع Šarīf Hazāʿ) উপনামধারী এক ব্যক্তির ব্যাপারে প্রতিবেদন পেশ করেন। যাকে তিনি আল-জাওয়াহিরির সহযোগী আবু আইয়ুব আল-মাসরি মনে করেন। আল-মাসরির ব্যাপারে অন্যান্য তথ্য ইসমাইলের মূল্যায়নের সাথে মিলে না। হয়তঃ "হাযা" মুহাম্মাদ আল-জাওয়াহিরিই (অথবা আলবেনিয়া ফেরত আইনে বন্দীদের মধ্য হতে অন্য কেউ।)
২০০৭ সালের এপ্রিলে আল-জাওয়াহিরি এবং অন্যান্য ইসলামপন্থী সন্ত্রাসবাদ সম্পর্কে তাদের পূর্বের চিন্তাধারা সংশোধন করার উপর ভিত্তি করে তাদের দণ্ড লঘু করার জন্য আবেদন করেন। আইনজীবী মুনতাসির আল-যায়াত আদালতে তার পক্ষে উকালতি করেন।
মুক্তি
২০১১ সালের মার্চে তিনি মিসরে জেল হতে মুক্তিলাভ করেন। কিন্তু তাৎক্ষণিক আবার গ্রেফতার হয়ে যান। এরপর তিনি পুনরায় একটি সামরিক আদালতে সন্ত্রাসবাদের অভিযোগ থেকে খালাসী চান। এবং ২০১২ সালের মার্চে মুক্তিলাভ করেন।
২০১২ সালের সেপ্টেম্বরে মুহাম্মাদ আল-জাওয়াহিরি ইসলামপন্থী এবং পাশ্চাত্যের মাঝে ১০ বছরকালের জন্য শান্তিচুক্তির আহ্বান জানান। যার শর্তাবলী ছিল- মার্কিন যুক্তরাষ্ট্র স্বীয় ভূমিতে ফিরে যাবে, পশ্চিমা দেশগুলো মুসলিম ভূমির সমস্যাগুলোর মধ্যে হস্তক্ষেপ করবে না, ইসলামি শিক্ষা এবং মুসলিম শিক্ষার মধ্যে বাঁধা সৃষ্টি করবে না, 'ইসলামের বিরুদ্ধে কথিত যুদ্ধ' বন্ধ করবে এবং সকল ইসলামপন্থী বন্দীদের মুক্তি দিবে।
২০১২ সালের ৪ অক্টোবর মিসরে সিবিসি টিভিতে প্রচারিত হওয়া আল-জাওয়াহিরির একটি সাক্ষাতকারে আল-জাওয়াহিরি আল কায়েদা অথবা এরূপ অন্যান্য সংগঠনের সাথে সম্পৃক্ত থাকার কথা অস্বীকার করেন (এমইএমআরআইয়ের অনুবাদ অনুসারে)। কিন্তু তিনি এটাও বলেন, "মতাদর্শগতভাবে আমি এসব সংগঠনের সাথে একমত প্রকাশ করছি। আমাদের সবার চাওয়া একটাই, ইসলামি শরিয়াহ।" ইসরায়েল এবং ইহুদিদের ব্যাপারে আল-জাওয়াহিরী ঘোষণা করেন, "ইসরাইলের সাথে যুদ্ধ করা, ইহুদিদের সাথে যুদ্ধ করা আমাদের সকলের উপর ফরজ হয়ে গিয়েছে। মিসরীয় সরকারের উচিৎ, ইহুদি শত্রুদের বিরুদ্ধে লড়াই করা... এটি সকল মুসলমানের উপর আবশ্যক ধর্মীয় কার্য হিসেবে পালনীয় হয়ে গিয়েছে।"
পরবর্তী কার্যক্রম
মুহাম্মাদ আল-জাওয়াহিরি ২০১২ ঈসাব্দের ১১ই সেপ্টেম্বরের কায়রোতে হওয়া মার্কিন দূতাবাসে বিক্ষোভরত সংগঠনের সাথে জড়িত ছিলেন।
২০১৩ সালের ১৮ জানুয়ারিতে তিনি কায়রোস্থ ফ্রান্স দূতাবাসের সামনে ফ্রান্সের মালিতে হস্তক্ষেপের বিরুদ্ধে বিক্ষোভের আয়োজন করেন। তিনি ফ্রান্স সেনাবাহিনীর এই হস্তক্ষেপকে "ফ্রান্সের আরব ও মুসলিম জনগণের সাথে ঔপনিবেশিকসুলভ আচরণের দিকে প্রত্যাবর্তন" হিসেবে উল্লেখ করেন। এবং বলেন, "ফ্রান্স পারতপক্ষে ইসলামের সাথেই লড়াই করছে।"
২০১৩ সালের আগস্টে মুহাম্মদ মুরসির পতনের পর আল-জাওয়াহিরি পুনরায় গ্রেফতার হন। ২০১৪ সালের এপ্রিলে আল-জাওয়াহিরি এবং অন্যান্য ৬৭ জনের বিরুদ্ধে সন্ত্রাসবাদী দলের সাথে সম্পৃক্ত থাকার এবং মিসরের নিরাপত্তা দুর্বল করার অভিযোগ দাখিল করা হয়। ২০১৬ সালের ১৭ই মার্চ আল-জাওয়াহিরি কারামুক্তি লাভ করেন।
চেক প্রজাতন্ত্র
চেক প্রজাতন্ত্র, (সংক্ষিপ্ত নাম চেকিয়া এবং ঐতিহাসিকভাবে বোহেমিয়া নামে পরিচিত ) মধ্য ইউরোপের একটি ভূবেষ্টিত রাষ্ট্র। দেশটির দক্ষিণে অস্ট্রিয়া, পশ্চিমে জার্মানি, উত্তর-পূর্বে পোল্যান্ড এবং দক্ষিণ-পূর্বে স্লোভাকিয়া অবস্থিত। চেক প্রজাতন্ত্র দেশটিতে রয়েছে পাহাড়ি ভূমি যা প্রায় অঞ্চলে বিস্তৃত এবং এর অধিকাংশেই নাতিশীতোষ্ণ মহাদেশীয় ও মহাসাগরীয় জলবায়ু বিদ্যমান। দেশের মধ্যভাগে অবস্থিত বৃহত্তম শহর ও রাজধানীর নাম প্রাগ। অন্যান্য শহরের মধ্যে উল্লেখযোগ্য বার্নো ও অস্ত্রাভা।
নবম শতাব্দীর শেষের দিকে মোরাভিয়ার অধীনে বোহেমিয়ার ডাচি প্রতিষ্ঠিত হয়। পূর্বে ১০০২ সালে রোমান সাম্রাজ্যের একটি ইম্পেরিয়াল রাজ্য হিসাবে এটি স্বীকৃত হয়েছিলো এবং ১১৯৮ সালে এটি একটি রাজ্যে পরিণত হয়। ১৫২৬ সালে মোহাচের যুদ্ধের পর, বোহেমিয়ার পুরো সাম্রাজ্যটি ধীরে ধীরে হাবসবার্গ রাজতন্ত্রের সাথে একীভূত হয়। এসময় প্রোটেস্ট্যান্ট বোহেমিয়ান বিদ্রোহ ত্রিশ বছরব্যাপী হোয়াইট মাউন্টেনের যুদ্ধের সূত্রপাত ঘটায়। যুদ্ধের পর হাবসবার্গরা তাদের শাসনকে সুসংহত করে। ১৮০৬ সালে রোমান সাম্রাজ্যের বিলুপ্তির সাথে সাথে এসব ভূমি অস্ট্রিয়ান সাম্রাজ্যের অংশ হয়ে ওঠে।
ঊনবিংশ শতাব্দীতে, চেক ভূমি আরও শিল্পোন্নত হয়ে ওঠে এবং ১৯১৮ সালে প্রথম বিশ্বযুদ্ধের পরে অস্ট্রিয়া-হাঙ্গেরির পতনের পরে এর বেশিরভাগ অংশ প্রথম চেকোস্লোভাক প্রজাতন্ত্রের অংশ হয়ে ওঠে। চেকোস্লোভাকিয়া মধ্য ও পূর্ব ইউরোপের একমাত্র দেশ ছিল যা আন্তঃযুদ্ধকালীন সময়কালে সংসদীয় গণতন্ত্র বজায় রেখেছিল। ১৯৩৮ সালের মিউনিখ চুক্তির পর নাৎসি জার্মানি পদ্ধতিগতভাবে চেক ভূখণ্ডের নিয়ন্ত্রণ গ্রহণ করে। ১৯৪৫ সালে চেকোস্লোভাকিয়া পুনরুদ্ধার করা হয় এবং ১৯৪৮ সালে একটি অভ্যুত্থানের পরে এটি পূর্ব ব্লকের কমিউনিস্ট রাষ্ট্রে পরিণত হয়। সরকার ও অর্থনীতির উদারীকরণের প্রচেষ্টা ১৯৬৮ সালের প্রাগ বসন্তের সময় সোভিয়েত-নেতৃত্বাধীন আগ্রাসনের মাধ্যমে দমন করা হয়। ১৯৮৯ সালের নভেম্বরের মখমল বিপ্লব দেশে কমিউনিস্ট শাসনের অবসান ঘটায়। ১ জানুয়ারি ১৯৯৩ তারিখে চেকোস্লোভাকিয়া ভেঙে যায় এবং এর সাংবিধানিক রাজ্যগুলি চেক প্রজাতন্ত্র এবং স্লোভাকিয়ার স্বাধীন রাষ্ট্রে পরিণত হয়।
নাম
প্রথাগত ইংরেজি নাম বোহেমিয়া শব্দটি ল্যাটিন বয়োহেমাম (Boiohaemum) থেকে এসেছে যার অর্থ বোইই (Boii;গ্যালিক উপজাতি) দের বাড়ি। বর্তমান ইংরেজী নামটি (Czech) এই অঞ্চলের সাথে যুক্ত পোলিশ নৃবিজ্ঞান থেকে এসেছে, যা শেষ পর্যন্ত এসেছে চেক ভাষার শব্দ চেক(Čech) থেকে।  নামটি এসেছে স্লেভিয় উপজাতি Češi, Čechové) থেকে এবং কথিত আছে তাদের নেতা চেক (Čech) এর নাম থেকে এই নামের উৎপত্তি, যিনি রিপ মাউন্টেনে(Říp Mountain) বসতি স্থাপনের জন্য তাদের বোহেমিয়াতে নিয়ে আসেন। Čech শব্দটির ব্যুৎপত্তি খুঁজে পাওয়া যায় প্রোটো-স্লেভীয় মূলশব্দ *čel- এ, যার অর্থ "জনগণের সদস্য(kinsman)", এইভাবে এটি চেক শব্দ (একজন ব্যক্তি) এর অনুরূপ উৎপত্তি বহন করে।
ঐতিহ্যগতভাবে দেশটি তিনটি অঞ্চলে বিভক্ত ছিলো: পশ্চিমে বোহেমিয়া(Čechy), পূর্বে মোরাভিয়া(Morava) এবং উত্তর-পূর্বে চেক সিলেসিয়া (Slezsko; ঐতিহাসিক সিলেসিয়ার ক্ষুদ্র, দক্ষিণ-পূর্ব অংশ যার অধিকাংশই এখন পোল্যান্ডের অন্তর্ভুক্ত)। দেশটি ১৪শ শতাব্দী থেকে বোহেমিয় সাম্রাজ্যের ভূমি নামে পরিচিত ছিলো। এছাড়াও বিভিন্ন সময় এটি অন্য নামেও পরিচিত ছিলো, যেমন: চেক/বোহেমিয় ভূমি, বোহেমিয় সাম্রাজ্য, চেকিয়া, সেন্ট ওয়েনচেসলাস সাম্রাজ্যের ভূমি। ১৯১৮ সালে অস্ট্রো-হাঙ্গেরীয় সাম্রাজ্যের পতনের পর যখন দেশটি তার স্বাধীনতা ফিরে পায় তখন একই দেশে চেক ও স্লোভাক জাতির মিলনকে প্রতিফলিত করার জন্য দেশটির নাম রাখা হয় চেকোস্লোভাকিয়া।
১৯৯২ সালে চেকোস্লোভাকিয়া বিলুপ্ত হওয়ার পর চেকের পররাষ্ট্র মন্ত্রণালয় ইংরেজি সংক্ষিপ্ত নাম হিসেবে চেকিয়া সুপারিশ করে। এই রূপ তখন গৃহীত না হওয়ায় দীর্ঘ নাম চেক প্রজাতন্ত্র সমস্ত পরিস্থিতিতে ব্যবহৃত হতে থাকে। ২০১৬ সালে চেক সরকার দাপ্তরিক সংক্ষিপ্ত নাম হিসেবে চেকিয়া নাম অনুমোদন করে। সংক্ষিপ্ত নামটি জাতিসংঘ কর্তৃক তালিকাভুক্ত হয়েছে এবং ইউরোপীয় ইউনিয়ন, সিআইএ এবং গুগল ম্যাপসের মতো অন্যান্য সংস্থা দ্বারাও এটি ব্যবহৃত হয়।
ভৌগোলিক পরিবেশ
থাম্ব|ভূসংস্থান মানচিত্র চেক প্রজাতন্ত্র মূলত ৪৮° উত্তর থেকে ৫১° উত্তর অক্ষাংশ এবং ১২° পূর্ব থেকে ১৯° পূর্ব দ্রাঘিমাংশের মধ্যে অবস্থিত।
দেশটির পশ্চিমদিকের অংশ বোহেমিয়া এলবে ও ভলতাভা নদীর অববাহিকার সমন্বয়ে গঠিত, যা নিচু পর্বতমালা যেমন, সুদেতের ক্রোকনোস অংশ দ্বারা বেষ্টিত। দেশের সর্বোচ্চ শৃঙ্গ  উচ্চতার স্নেজকা (Sněžka) এখানে অবস্থিত। পূর্বদিকের অংশ মোরাভিয়াও পাহাড়ি। এর মধ্য দিয়ে বয়ে গেছে মোরাভা নদী। এছাড়া ওডার (Odra) নদীর উৎপত্তিও এখানে।
চেক প্রজাতন্ত্রের পানি তিনটি ভিন্ন সাগরে প্রবাহিত হয়: উত্তর সাগর, বাল্টিক সাগর এবং কৃষ্ণ সাগর। চেক প্রজাতন্ত্র হামবুর্গ ডকের মাঝখানে আকারের ভূমি মোলদাউহাফেন ইজারা দেয়। এটি ভার্সাই চুক্তির অনুচ্ছেদ ৩৬৩ দ্বারা চেকোস্লোভাকিয়াকে পুরস্কৃত করা হয়েছিল, যাতে ভূমিবেষ্টিত দেশটি সমুদ্রগামী জাহাজে তাদের পণ্য স্থানান্তরিত করতে পারে। অঞ্চলটি ২০২৮ সালে জার্মানির কাছে ফেরত আসবে।
উদ্ভিদ-ভৌগোলিকভাবে, চেক প্রজাতন্ত্র বোরিয়াল রাজ্যের অন্তর্গত সার্কামবোরিয়াল অঞ্চলের মধ্য ইউরোপীয় প্রদেশের অন্তর্ভুক্ত। ওয়ার্ল্ড ওয়াইড ফান্ড ফর নেচার এর তথ্যমতে, চেক প্রজাতন্ত্রের এলাকাটি চারটি বাস্তু অঞ্চলে বিভক্ত করা যায়: পশ্চিম ইউরোপীয় প্রশস্তপত্র বন, মধ্য ইউরোপীয় মিশ্র বন, প্যানোনীয় মিশ্র বন, কার্পাথীয় মন্টেন কনিফার বন।
জলবায়ু
চেক প্রজাতন্ত্রের জলবায়ু নাতিশীতোষ্ণ ধরনের। উষ্ণ গ্রীষ্মকাল এবং ঠাণ্ডা, মেঘলা ও তুষারময় শীতকালবিশিষ্ট এ দেশের জলবায়ু মহাদেশীয় ও মহাসাগরীয় জলবায়ুর মধ্যবর্তী পর্যায়ে অবস্থিত। দেশটির স্থলবেষ্টিত ভৌগোলিক অবস্থানের কারণে গ্রীষ্ম ও শীতকালের তাপমাত্রার মধ্যে উল্লেখযোগ্য পার্থক্য পরিলক্ষিত হয়।
জানুয়ারি বছরের শীতলতম মাস; এর পরেই রয়েছে ফেব্রুয়ারি ও ডিসেম্বর। এসময় পাহাড়ে এবং মাঝেমধ্যে শহর ও নিম্নভূমিতেও তুষারপাত হয়। মার্চ, এপ্রিল ও মে মাসের দিকে তাপমাত্রা সাধারণত বৃদ্ধি পায়, বিশেষ করে এপ্রিল মাসে দিনের তাপমাত্রা ও আবহাওয়ার ব্যাপক পরিবর্তন লক্ষ্য করা যায়। বসন্তে বরফ গলে গিয়ে নদীর পানির উচ্চতা বাড়িয়ে তোলে।
বছরের উষ্ণতম মাস হচ্ছে জুলাই; এর পরেই রয়েছে আগস্ট ও জুন। গ্রীষ্মকালের গড় তাপমাত্রা শীতকালের তুলনায় প্রায় বেশি। এছাড়া গ্রীষ্মকালে ঝড় ও বৃষ্টি দেখা যায়। উষ্ণ এবং শুষ্ক শরৎকাল সাধারণত সেপ্টেম্বরে শুরু হয়। অক্টোবরে, তাপমাত্রা  বা  এর নিচে নেমে যায় এবং পর্ণমোচী গাছের পাতা ঝরে পড়া শুরু হয়। নভেম্বরের শেষের দিকে তাপমাত্রা সাধারণত হিমাঙ্কের কাছাকাছি থাকে।
এখানে সর্বকালের শীতলতম তাপমাত্রা পরিমাপ করা হয়েছিলো ১৯২৯ সালে চেসকে বুদেইয়োভিসের কাছে লিতভিনোভিসে অঞ্চলে এবং উষ্ণতম তাপমাত্রা ২০১২ সালে দোব্রিখোভিসে অঞ্চলে ।
বছরের বেশিরভাগ বৃষ্টিপাত গ্রীষ্মকালে হয়। বিক্ষিপ্ত বৃষ্টিপাত যদিও সারাবছর ধরে চলে (প্রাগে সেপ্টেম্বর ও অক্টোবর মাসে গড়ে প্রায় ১২ দিন কমপক্ষে বৃষ্টিপাত হয়, নভেম্বরে যা দাঁড়ায় প্রায় ১৬ দিনে)। কিন্তু ভারী বৃষ্টিপাত (দিনে  এর বেশি) সাধারণত মে থেকে আগস্ট মাসে বেশি দেখা যায় (প্রতি মাসে গড়ে প্রায় দুই দিন)। মাঝেমধ্যে তীব্র বজ্রপাত, বাতাস, শিলাবৃষ্টি ও টর্নেডো তৈরি হয়, বিশেষ করে গ্রীষ্মকালে।
পরিবেশ
২০২০ সালের হিসাব অনুযায়ী পরিবেশগত অগ্রগতি সূচকে (EPI) চেক প্রজাতন্ত্র বিশ্বের ২০তম দেশ (কানাডা ও ইতালির সাথে যৌথভাবে)। ২০১৮ সালের ফরেস্ট ল্যান্ডস্কেপ ইন্টেগ্রিটি সুচকে ১.৭১/১০ স্কোর নিয়ে বিশ্বের ১৭২টি দেশের মধ্যে এর অবস্থান ছিলো ১৬০তম। চেক প্রজাতন্ত্রে চারটি জাতীয় উদ্যান (বোহেমিয় সুইজারল্যান্ড জাতীয় উদ্যান, প্রদিয়ি জাতীয় উদ্যান, শুমাভা জাতীয় উদ্যান ও সংরক্ষিত ল্যান্ডস্কেপ, কারকোনোশ জাতীয় উদ্যান) এবং ২৫টি সংরক্ষিত ল্যান্ডস্কেপ এলাকা বিদ্যমান।
প্রাক-ইতিহাস
প্রত্নতত্ত্ববিদরা এই অঞ্চলে প্রাগৈতিহাসিক মানব বসতির প্রমাণ পেয়েছেন, যা পুরা প্রস্তর যুগের।
কৃষ্ণ সাগর-কার্পেথীয় অঞ্চলের স্লাভরা এই অঞ্চলে বসতি স্থাপন করে। সাইবেরিয়া ও পূর্ব ইউরোপের হুন, আভার, বুলগার ও হাঙ্গেরীয় লোকজন কর্তৃক তাদের ভূমিতে আগ্রাসন তাদের অভিবাসনকে ত্বরান্বিত করে। ৬ষ্ট শতাব্দীতে হুনরা পশ্চিমদিকে বোহেমিয়া, মোরাভিয়া এবং বর্তমান অস্ট্রিয়া ও জার্মানির দিকে সরে যায়।
৭ম শতাব্দীতে ফ্রাঙ্ক বণিক সামো, আভারদের বিরুদ্ধে লড়াইরত স্লাভদের সমর্থন করে এবং সামো সাম্রাজ্যের শাসক হয়ে ওঠে। এটি মধ্য ইউরোপের প্রথম নথিভুক্ত স্লাভিক রাজ্য। ৮ম শতাব্দীতে মোইমির রাজবংশ নিয়ন্ত্রিত মোরাভিয়া রাজত্বের উত্থান ঘটে। ৯ম শতাব্দীতে মোরাভিয়ার প্রথম স্বাতপ্লুকের সময় এটি শীর্ষে ওঠে। তখন পর্যন্ত এটি ফ্রাঙ্গদের প্রভাবমুক্ত ছিলো। সিরিল ও মেথোডিয়াসের বাইজেন্টাইন অভিযানের মাধ্যমে মোরাভিয়ায় খ্রিষ্ট ধর্ম প্রচারিত হয়। তারা পুরাতন স্লাভনিয় ভাষা (স্লাভদের সাহিত্যিক ও ধর্মীয়ভাবে ব্যবহৃত প্রথম ভাষা) ও গ্লাটোলিয় লিপি কোড করে।
বোহেমিয়া
নবম শতাব্দীর শেষভাগে পেমিস্লিভ রাজবংশের মাধ্যমে একীভূত হওয়ার মাধ্যমে বোহেমিয়ার ডাচি আবির্ভূত হয়। বোহেমিয়া ১০০২ থেকে ১৮০৬ সাল পর্যন্ত রোমান সাম্রাজ্যের একটি ইম্পেরিয়াল রাজ্য ছিল।
১২১২ সালে প্রথম রোমিসল অটোকার সম্রাটের কাছ থেকে সিসিলির গোল্ডেন বুল মুক্ত করেন এবং বোহেমিয়ার ডাচিকে একটি রাজ্যে উন্নীত করা হয়। ত্রয়োদশ শতাব্দীতে জার্মান অভিবাসীরা বোহেমিয়ার সীমানায় বসতি স্থাপন করে। ইউরোপ আক্রমণের সময় মঙ্গোলরা মোরাভিয়াতেও আক্রমণ চালিয়েছিলো, কিন্তু অলোমুস নামক স্থানে এসে তারা পরাজিত হয়।
একের পর এক সাম্রাজ্যের লড়াই শেষে লুক্সেমবার্গ হাউজ বোহেমিয়ার সিংহাসন লাভ করে।
বোহেমিয়ায় গির্জা সংস্কারের প্রচেষ্টা চতুর্দশ শতাব্দীর শেষের দিকে শুরু হয়। ইয়ান হুসের অনুসারীরা রোমান চার্চ থেকে আলাদা হয়ে যায় এবং হুসাইট যুদ্ধে (১৪১৯-১৪৩৪) সিগিসমান্ড কর্তৃক সংগঠিত পাঁচটি ক্রুসেডকে দমন করে। পরবর্তী দুই শতাব্দীব্যাপী, বোহেমিয়া এবং মোরাভিয়ার জনসংখ্যার ৯০ শতাংশকে হুসাইট হিসাবে বিবেচনা করা হয়। শান্তিবাদী চিন্তাবিদ পেট্রা সেলশিস্কি, মোরাভিয়ান ভাইদের আন্দোলনকে অনুপ্রাণিত করেছিলেন (১৫ শতকের মাঝামাঝি সময়ে) যা রোমান ক্যাথলিক চার্চ থেকে পুরোপুরি আলাদা হয়ে গিয়েছিলো।
১৪২১ সালের ২১ শে ডিসেম্বর তারিখে সামরিক কমান্ডার এবং বেতনভুক্ত সৈনিক ইয়ান জিজ্কা, কুতনা হোরার যুদ্ধে তার বাহিনীকে নেতৃত্ব দেন, যার ফলে হুসাইটদের বিজয় ঘটে। তিনি আজ জাতীয় বীর হিসেবে সম্মানিত।
১৫২৬ সালের পরে বোহেমিয়া হাবসবার্গের নিয়ন্ত্রণে চলে আসে। হাবসবার্গরা প্রথমে নির্বাচিত এবং পরে ১৬২৭ সালে বোহেমিয়ার বংশগত শাসক হয়ে ওঠে। ১৫৮৩ থেকে ১৬১১ সালের মধ্যে প্রাগ ছিল রোমান সম্রাট দ্বিতীয় রুডলফ এবং তার দরবারের সরকারি আসন।
প্রাগের প্রতিরক্ষা এবং পরবর্তীতে ১৬১৮ সালের হাবসবার্গের বিরুদ্ধে বিদ্রোহ, 'ত্রিশ বছরের যুদ্ধ' এর সূচনা করে। ১৬২০ সালে হোয়াইট মাউন্টেনের যুদ্ধে বোহেমিয়ার বিদ্রোহ দমন হয়। ফলে বোহেমিয়া এবং অস্ট্রিয়ায় অবস্থিত হাবসবার্গের বংশগত ভূমির মধ্যকার সম্পর্ক জোরদার হয়। ১৬২১ সালে বোহেমিয়া বিদ্রোহের নেতাদের মৃত্যুদন্ড কার্যকর করা হয়। আভিজাত্য এবং মধ্যবিত্ত প্রোটেস্ট্যান্টদের হয় ক্যাথলিক ধর্মে ধর্মান্তরিত হতে হয়েছিলো অথবা দেশ ছেড়ে চলে যেতে হয়েছিলো।